Live: राष्ट्रपिता महात्मा गांधी को याद कर रहा पूरा देश, PM नरेंद्र मोदी ने दी श्रद्धांजलि
Mahatama Gandhi Jayanti Live Updates: प्रधानमंत्री नरेंद्र मोदी ने इस मौके पर कहा कि उनका जीवन व आदर्श देश की हर पीढ़ी को कर्तव्य पथ पर चलने के लिए प्रेरित करता रहेगा।
देश आज राष्ट्रपिता महात्मा गांधी और पूर्व प्रधानमंत्री लाल बहादुर शास्त्री को याद कर रहा है। राष्ट्रपति रामनाथ कोविंद, प्रधानमंत्री नरेंद्र मोदी सहित तमाम बड़ी हस्तियां 'बापू' और लाल बहादुर शास्त्री को श्रद्धांजलि दे चुकी हैं। प्रधानमंत्री नरेंद्र मोदी ने इस मौके पर कहा कि उनका जीवन व आदर्श देश की हर पीढ़ी को कर्तव्य पथ पर चलने के लिए प्रेरित करता रहेगा। प्रधानमंत्री नरेंद्र मोदी ने ट्वीट कर कहा, "राष्ट्रपिता महात्मा गांधी को उनकी जन्म-जयंती पर विनम्र श्रद्धांजलि। पूज्य बापू का जीवन और आदर्श देश की हर पीढ़ी को कर्तव्य पथ पर चलने के लिए प्रेरित करता रहेगा।"